Yorkie

**Yorkie** («Յորքի»), շոկոլադե սալիկ, որն արտադրում է «Նեստլե» ընկերությունը։

## Պատմություն
1976 թվականին *Rowntree's*-ից Էրիկ Նիկոլին հրուշակեղենի շուկայում նկատել է շոկոլադե «առնական» սալիկի բացակայությունը, և այդ պատճառով ընկերությունը սկսել է թողարկել *Yorkie* շոկոլադը՝ որպես ''Cadbury Dairy Milk''-ի ավելի խոշոր մրցակից: Մինչև 1994 թվականի սկիզբը սալիկն արտադրվում էր Յորքում և Նորվիչում:

Պատմականորեն դասավորվել էր այնպես, որ *Yorkie* սալիկը վաճառվել է տղամարդկանց համար։ Սալիկի արտադրության մեկնարկից մինչև 1992 թվականը «հեռավարորդ Յորքին» () ապրանքանիշի հեռուստատեսային գովազդի հայտնի «կոպիտ, կոշտ աստղն» () էր: Այդ ժամանակաշրջանի մեկ այլ նշանակալի գովազդ էր երկաթուղային կայարանում Յորքի գովազդային վահանակը, որի վրա գրված էր․ «Բարի գալուստ» (), և պատկերված էր կիսաբացված *Yorkie* սալիկը: Այսպիսով, հայտարարությունն ասում էր. «Բարի գալուստ Յորք» ()։ Քիչ ներքև գրված տեքստն ասում էր. «Այնտեղ, որտեղ տղամարդիկ գեղեցիկ են, իսկ շոկոլադը՝ խոշոր» ()։

2002 թվականին *Yorkie*-ի վերագործարկման արշավը այդ դիրքորոշումը դարձրել է ավելի հստակ՝ փաթաթաթղթի վրա ավելացնելով հետևյալ մակագրությունը․ «Սա աղջիկների համար չէ» ()։ 3 միլիոն ֆունտ արժողությամբ հարակից հեռուստատեսային և տպագիր գովազդը ևս պարունակել է սեքսիստական տարբեր կարգախոսներ։ Այդ արշավներից մեկի դեմ Գովազդային ստանդարտների գործակալություն (, ASA) է ներկայացվել 97 բողոք՝ սեքսիզմի հիմքով, բայց ASA-ն, ի վերջո, որոշել է, որ բողոքները հիմնավոր չեն։ Այնուամենայնիվ, հարակից գովազդային արշավը, որի շրջանակներում սալիկների անվճար նմուշներ էին տրվում բացառապես տղամարդկանց, արգելվել է Լիվերպուլի և Բիրմինգհեմի խորհուրդների կողմից։ 2006 թվականին թողարկվել է վարդագույն փաթեթավորմամբ *Yorkie*-ի հատուկ շարքը, որը «ոչ աղջիկների համար» () բրենդինգի հեգնական բառախաղ էր և ուղղված էր կանանց: 2011 թվականին «Սա աղջիկների համար չէ» կարգախոսը հանվել է, և *Yorkie*-ի ստանդարտ սալիկները սկսել են վաճառվել երեք տիպի փաթեթավորմամբ։

Բացի օրիգինալ կաթնային շոկոլադե սալիկից, հասանելի են նաև այլ համեր՝ *Raisin & Biscuit, Honeycomb* և *Yorkie* պաղպաղակ: Թողարկվել է նաև *Yorkie*-ի հատուկ շարքը պաշտպանության նախարարության մթերաբաժիններում օգտագործելու համար՝ «Քաղաքացիական անձանց համար չէ» () կարգախոսով:

### Չափսի փոփոխություններ
*Yorkie* սալիկները սկզբնապես բաղկացած էին շոկոլադի վեց կտորից, որոնցից յուրաքանչյուրի վրա կար *Rowntree* մակնիշումը: Դրանք փաթաթված էին փայլաթիթեղով ու փաթաթաթղթով և կշռում էին 58 գ: Ծախսերը նվազեցնելու համար հետագայում կտորների թիվը կրճատվել է՝ հասնելով հինգի, իսկ յուրաքանչյուր կտորի վրա գրվել է *York* բառը: Տարիների ընթացքում *Yorkie*-ի քաշը նվազել է։ 2002 թվականից *Yorkie* սալիկները կշռել են 70 գ: 2010 թվականին այս թիվը կրճատվել է մինչև 64,5 գ, 2011 թվականին՝ սկզբում մինչև 61 գ, իսկ ավելի ուշ՝ 55 գ: 2014 թվականի նոյեմբերին սալիկի քաշը կրկին կրճատվել է մինչև 46 գ: 2015 թվականի հունվարին Մեծ Բրիտանիայում *Yorkie Raisin* սալիկների քաշը եղել է 44 գ: *Yorkie Peanut*-ի սահմանափակ խմբաքանակի սալիկը կշռել է 43 գ: *Yorkie King* չափի սալիկների քաշը նույնպես նվազել է:

## Համեր
[մինի|[Չամիչ|Չամիչով և թխվածքաբլիթով (Raisin & Biscuit) *Yorkie* կոտրված սալիկը]]

* Original (կաթնային շոկոլադ)
* Raisin & Biscuit
* Honeycomb
* Orange «Limited Edition» (թողարկվել է 2021 թվականի մայիսի 10-ին)
* Peanut (արտադրությունը դադարեցվել է, վերաթողարկվել է որպես «Limited Edition» 2014 թվականի հոկտեմբերի 13-ին, այժմ կրկին դադարեցվել է)
* Almond (դադարեցվել է)
* The Nutter (դադարեցվել է)
* Yorkie Blue Ice (դադարեցվել է)
* Yorkie Hot Stuff Hot Rum (սուրբծննդյան շարք ռոմի համով)
* Biscuit (դադարեցվել է 2024 թվականին)
* Yorkie Pro (սպիտակուցային շոկոլադ՝ խրթխրթան կտորներով․ սպիտակուց՝ 24,7 գ 100 գ/10,5 գ մեկ բաժնի համար)

## Այլ տեղեկություններ
*Yorkie*-ն հովանավորել է «Stealth» ամերիկյան բլրակներ ատրակցիոնը Թորփ պարկում ():

## Ծանոթագրություններ

## Գրականություն
* 

## Արտաքին հղումներ
* Պաշտոնական կայք

Կատեգորիա:1976 հայտնված արտադրանքներ
Կատեգորիա:1976 հիմնադրումներ
Կատեգորիա:Բրիտանական հրուշակեղեն
Կատեգորիա:Շոկոլադ